Na temelju članka 54. stavka 1. Zakona o ustanovama („Narodne novine“ broj  76/93, 29/97, 47/99, 35/08, 127/19, 151/22) te članka 98.  Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 94/13, 136/14-RUSRH,152/14, 7/17, 68/18, 98/19, 64/20, 151/22, 156/23) te Odluke o davanju prethodne suglasnosti na Odluke o izmjenama i dopunama Statuta osnovnih škola kojima je osnivač Dubrovačko-neretvanska županija ( Klasa: 602-02/26-01/264, Urbroj: 2117-04-26-6 od 26. lipnja 2026. godine) Školski odbor Osnovne škole fra Ante Gnječa na 18. sjednici održanoj dana 21. srpnja 2026. godine donosi:
 
DOPUNU STATUTA

Članak 1.

U članku 104. dodaju se novi stavci 5. i 6. koji glase:
(5) Izostanak učenika Škole s nastave zbog izražavanja nezadovoljstva i protesta učenika ili roditelja učenika smatra se neopravdanim izostankom i nije ga moguće opravdati. 
(6) Ako roditelji učenika iz različitih razloga ne dopuštaju djetetu odlazak u Školu, a Škola o tome ima informaciju, dužna je o tome obavijestiti nadležni područni ured tijela nadležnog za socijalni rad. 


Članak 2.

Ova dopuna Statuta stupa na snagu dan nakon dana objave na oglasnoj ploči Škole.
 
						             
                                                                                       Predsjednica Školskog odbora
                                                                           Kristina Matić
 
 
 

Ova dopuna Statuta objavljena je na oglasnoj ploči Škole dana 22. srpnja 2026.,a stupa na snagu 23. srpnja 2026.
 
                                                                                                            


                                                                                                             Ravnateljica 
Danijela Gluščević Zubčić, dipl.uč.mag.bibl.

